Mestské zastupiteľstvo v Košiciach uznesením č. 907/2009 na svojom XXVIII. rokovaní dňa  25. augusta 2009 v súlade s § 2b a § 6 zákona SNR č. 369/1990 Zb. o obecnom zriadení v znení neskorších predpisov a podľa § 10 ods. 3 písm. a) zákona SNR č. 401/1990 Zb. o meste Košice v znení neskorších predpisov ustanovuje: 

Všeobecne záväzné nariadenie mesta Košice 
č. 110
o určení názvu ulíc „Janitorova“, „Zichyho“, „Berzeviczyho“, „Titánová“

§ 1
Predmet

     Týmto všeobecne záväzným nariadením sa určujú názvy nových ulíc „Janitorova“, „Zichyho“, „Berzeviczyho“, „Titánová“, ktoré vznikli na území mesta Košice v mestskej časti Košice - Barca. Grafické vyobrazenie nových ulíc tvorí prílohu č. 1 a 2 tohto všeobecne záväzného nariadenia.

§ 2
Popis lokalizácie ulice Janitorova

     Nová ulica sa nachádza v južnej časti zastavanej časti MČ Košice – Barca.  Začiatok novej ulice je situovaný v križovatke s Tešedíkovou ulicou 126 m južne od križovatky ulíc Tešedíkova a Pokojná, smeruje na západ o dĺžke 274 m, kde sa napája v križovatke na Fándlyho ulicu. 

§ 3
Popis lokalizácie ulice Zichyho

     Nová ulica sa nachádza v južnej časti zastavanej časti MČ Košice – Barca.  Začiatok novej ulice je situovaný v križovatke s Tešedíkovou ulicou 205 m južne od križovatky ulíc Tešedíkova a Pokojná, smeruje na západ o dĺžke 259 m, kde sa napája v križovatke na Fándlyho ulicu. 

§ 4
Popis lokalizácie ulice Berzeviczyho

     Nová ulica sa nachádza v južnej časti zastavanej časti MČ Košice – Barca.  Začiatok novej ulice je situovaný v križovatke s Tešedíkovou ulicou 327 m južne od križovatky ulíc Tešedíkova a Pokojná, smeruje na západ o dĺžke 251 m, kde sa napája v križovatke na Fándlyho ulicu. 

§ 5
Popis lokalizácie ulice Titánová

     Nová ulica sa nachádza vo východnej časti zastavanej časti MČ Košice – Barca, napája sa v križovatke s Niklovou ulicou 68 m východne od križovatky Niklovej a Chrómovej ulice, smeruje južným smerom o dĺžke 172 m, kde sa napája v križovatke na Chrómovú ulicu. 

§ 6 
Účinnosť

     Toto všeobecne záväzné nariadenie nadobúda účinnosť 15. dňom od zverejnenia na úradnej tabuli.

                                                                                        Ing. František   K n a p í k 
                                                                                           primátor mesta Košice

Zverejnené: 7. 9. 2009
Účinné:      22. 9. 2009